Mo malatsing a segompieno, baša ba le bantsi ba tsenela ditheo tsa go ithuta le ditheo tsa seporofešenale ba sena kitso e e lekaneng ya ditiro tsa seporofešenale le gore tiro e dirwa jang. Go fokodiwa ga kaelo ka tsa tiro mo dikolong le go gola ga palo ya ba ba tlhokang ditiro go baya lefapha la ditirelo tsa mekgele ya tiro ka fa tlase ga kgatelelo kwa ditheong tsa thuto ya go ba tlamela ka kaelo e e mosola ka tiro ba sa ntse ba le mo kereiting ya 9. Lefapha la Ditirelo Tsa Go Naya Baithuti Kgakololo ke lefapha la semmuso la Yunibesiti ya Bokone Bophirima le le dirisang diteka-tlhaloganyo go thusa bana ba sekolo go tswa go kereiti 9 go fitlha go ya 12 go itirela mokgele o o nang le maikarabelo wa tiro le go ithuta go tlhopha dikhoso ka kelotlhoko. Go ikaegile ka bokgoni jwa tlhago, kgatlhego, botho, mekgwa ya go ithuta le maikutlo a baithuti ba nako e e tlang, SCS e ka thusa baithuti ba ba ntseng jalo go dira ditshwetso tse di akanyeditsweng sentle malebana le seno. Gape, baithuti botlhe ba ba kwadisitsweng ba tlamelwa ka tirelo eno MAHALA mme e akaretsa dilo tse di latelang: